Odense Adresse-Contoirs Efterretninger, 1831-10-14
Et ungt Menneske, der foruden i de almindelige Skolevidenskaber besidder grundige Kundskaber i Engelsk, Fransk og Tydsk, hvori han i flere Aar har givet Underviisning, bestandig lønnet med Vedkommendes Tilfredshed, og for hvilket, saavelsom for hans moralske Karakteer, han kan fremlægge de fordeelagtigste Attester og Anbefalinger fra bekjendte og agtede Mænd, ønsker snarest muligt en Huuslærerplads paa Landet. Det bemærkes, at han tillige kan undervise i Frihaandstegning, da han i adskillige Aar har været Elev af Akademiet for de skjønne Kunster.